da en en en fr de da id da nb da da da da da da da da en da da pl da en nb en en
Overbevisende juniorsejr – og mestre for fjerde gang ud af fem mulige - Svanholm Cricketklub
Onsdag d. 22. september 2021 kl. 16:43 af Henrik Pfaff
Hjemmeholdet var holdt i en skruestik fra starten, hvor Bilal Aftab med pace og Ehsan Karimi (med spin) sørgede for at scoringstavlen stod på 12, da de afløstes efter at have kastet hver tre overe, hvor en mand blev løbet ud og Bilal splittede gærdet hos den anden og så var hjemmeholdets største forhåbninger ude.
De afløstes af Zaaid Sethi og Aden Aftab. Mens Aden med sit spin og glimrende fielding på egen bowling holdt nede, viste Sethi, hvor meget vi – og ham – er gået glip af ved at han stort set ikke har kunnet deltage i hele sæsonen. Efter at være opereret for en blindtarm i Pakistan fik han betændelse og det var nødvendigt at lukke ham op igen. Efterfølgende smerter har betydet, at lægerne har anbefalet ham at holde pause i mange måneder. Salig Jørgen Jønsson kaldte ham i sin tid den ny Flemming Søegaard, da han så ham. Hans evner som svingkaster er åbenlyse og han blev bedste kaster med 3 gærder for 16
Det var først, da der var faldet fem gærder, at scoringstavlen begyndte at rulle lidt og blev mere end fordoblet. Sluttotalen blev på 76. og generet må man sige om markspillet, at det så godt ud, når man lige ser bort fra diverse drop
Bilal Aftab ryddede gærdepindene hos hjemmeholdets største håb allerede i anden over og endte med to gærder for 16 i hans sidste juniorkamp
Vi skal skyndsomst sige, at vores ubesejrede åbnere Musa Mahmood (40 point not out) og Adyan Hussain (19 point) havde de største problemer på en pitch, som gav voldsom hjælp til fastbowlerne. Ingen af dem var dog gode nok til at få en kant på, når bolden steg fra god længde.
Sjældent set håndstilling fra Musa Mahmood
Da de havde overlevet det indledende fyrværkeri, begyndte de at sejle i smult vande og vi passerede på små 13 overe.
Det var Svanholms fjerde junior-DM på fem år og 27 i alt.
Knælende fra højre: Saif Ali Alam, Ehsan Karimi, Adyan Hussain (k), Ahsan Rehman.
Bagest: Jonas Henriksen (coach), Aden Aftab, Bilal Aftab, Zaaid Sethi
To rutinerede herrer ud i at give og modtage ”man of te match” plaketter. Musa Mahmood og Alex Olsen fra DCF